**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

**e-mail:** **secretar@tirgumures.ro** **www.tirgumures.ro**

**Nr. 70.992 din 12.11.2019**

***Data publicării pe site: 12.11.2019***

 ***ANUNȚ***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

***„Proiectul de hotărâre privind modificarea, completarea H.C.L.M nr.86/2008/M și aprobarea Regulamentului privind activitatea de ridicare, transport, depozitare, eliberare a vehiculelor cu tracțiune animală, a celor trase sau împinse cu mâna care circulă neregulamentar și a animalelor abandonate la care nu s-a putut stabili/ identifica proprietarul sau deținătorul, identificate pe domeniul public sau privat al Municipiului Târgu Mureș”***

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administra%C5%A3ia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***22 noiembrie******2019*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

*Propuneri privind dezbaterea publică referitoare la proiectul de act normativ:* ***„Proiectul de hotărâre  privind modificarea, completarea H.C.L.M nr.86/2008/M și aprobarea Regulamentului privind activitatea de ridicare, transport, depozitare, eliberare a vehiculelor cu tracțiune animală, a celor trase sau împinse cu mâna care circulă neregulamentar și a animalelor abandonate la care nu s-a putut stabili/ identifica proprietarul sau deținătorul, identificate pe domeniul public sau privat al Municipiului Târgu Mureș”****.*

 *Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

 *Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***22 noiembrie 2019.***

***Pentru informații suplimentare vă stăm la dispoziție la telefon 0265.269571.***

**Secretarul Municipiului Târgu Mureş,**

 **Buculei Dianora-Monica**

 Întocmit,

# ROMÂNIA PROIECT

**JUDEŢUL MUREŞ (nu produce efecte juridice)\***

**MUNICIPIUL TÂRGU MUREŞ**

**DIRECŢIA POLIŢIA LOCALĂ VICEPRIMAR**

 **dr.Makkai Grigore**

**NR.13682 din 07.11.2019**

 **R E F E R A T D E A P R O B A R E**

 **privind modificarea, completarea H.C.L.M nr.86/2008/M și aprobarea Regulamentului** privind activitatea de ridicare, transport, depozitare, eliberare a vehiculelor cu tracțiune animală, a celor trase sau împinse cu mâna care circulă neregulamentar și a animalelor *abandonate la care nu s-a putut stabili/ identifica proprietarul sau deținătorul, identificate pe domeniul public sau privat al Municipiului Târgu Mureș*

 Având în vedere faptul că Târgu Mureș este municipiul de reședință al județului Mureș, fiind de-a lungul timpului un centru istoric, cultural, economic, universitar, aflându-se într-o continuă dezvoltare și modernizare, considerăm că se impune respectarea prevederilor art. 71 al.(1) din O.U.G. nr. 195/2002/R, privind circulația pe drumurile publice, precum și a H.G. nr. 1061/2008 privind transportul deșeurilor periculoase și nepericuloase pe teritoriul României.

Potrivit art.71alin.(1) din din O.U.G. nr. 195/2002/R, privind circulația pe drumurile publice :

*“* ***Art. 71*** *(1) Sunt interzise accesul şi deplasarea vehiculelor cu tracţiune animală, a maşinilor şi utilajelor autopropulsate utilizate în lucrări de construcţii, agricole şi forestiere, a animalelor de povară, de tracţiune sau de călărie, precum şi a animalelor izolate sau în turmă pe drumurile naţionale, în municipii şi pe drumurile la începutul cărora există indicatoare de interzicere a accesului”.*

**În sprijinul celor arătate anterior, învederăm următoarele argumente :**

 Municipiul Târgu Mureș dispune de o infrastructură modernă de servicii public-private, neavând activitate economică cu pondere semnificativă în domeniul agriculturii .

 Conform unor statistici oficiale, investițiile străine în județul Mureș sunt mai mari decât nivelul mediu de investiții străine din România.

 Mai mult, municipiul Târgu Mureș este un oraș des frecventat de turiști datorită ofertei bogate în ceea ce privește activitățile specifice turismului . Alături de activitățile de recreere, populația orașului sau turiștii au la dispoziție o serie de obiective care pot fi vizitate pentru a cunoaște istoria locurilor și a populației care trăiește în acestă zonă.

Festivalurile organizate la nivelul municipiului sunt evenimente foarte populare, care, în dependență de tematica lor, pot atrage un public foarte larg, iar cel mai important este că, pe lângă localnici, la festivaluri participă mulți turiști.

 Ținând cont de toate aceste aspecte, considerăm că se impune luarea unor măsuri și restricții severe cu privire la circulația vehiculelor trase sau împinse cu mâna neomologate și a vehiculelor cu tracțiune animală pe drumurile publice din Municipiul Târgu Mureș, în toate acele situații, când conducătorii de atelaje încalcă dispozițiile legale , respectiv circulă în alte locuri decât cele special amenajate sau prestabilite în acest scop, constituind totodată un pericol public cu grad ridicat pentru traficul rutier.

 Prin intermediul vehiculelor cu tracțiune animală cât și a celor trase sau împinse cu mâna se încarcă și se transportă deșeuri provenite de la animalele crescute în gospodării, deșeuri rezultate din activități de construcții, resturi vegetale, gunoi menajer, inclusiv în zona centrală și care deseori sunt abandonate pe domeniul public din municipiul Târgu Mureș .

 De asemenea, trebuie avut în vedere faptul că vehiculele cu tracțiune animală generează un impact negativ asupra esteticii orașului, murdărind străzile municipiului , poluând mediul înconjurător, stânjenind și îngreunând circulația rutieră .

 Având în vedere argumentele arătate în prezenta, în conformitate cu prevederile art. 196 alin.(1) lit.a) din O.U.G nr.57/2019 privind Codul administrativ, propunem spre dezbatere și aprobare Consiliului Local al Municipiului Târgu Mureș, proiectul de hotărâre alăturat .

 **DIRECTOR EXECUTIV DIRECTOR DIRECTOR**

 ec.Năznean Ana ing. Moldovan Florian Moldovan Mircea

**DIRECTOR**

Pavel Dumitru

 **DIRECTOR EXECUTIV**

Matiș Raul Dacian

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art.196 și urm.din O.U.G.nr.57/2019**

**ROMÂNIA PROIECT JUDEȚUL MUREȘ ( nu produce efecte juridice)\* CONSILIUL LOCAL MUNICIPAL TÂRGU MUREȘ**

 **VICEPRIMAR**

 **dr. Makkai Grigore**

 **H O T Ă R Â R E A nr.\_\_\_\_\_\_\_\_**

 **din\_\_\_\_\_\_\_\_\_\_\_\_\_\_\_\_\_\_\_\_\_\_**

**privind modificarea, completarea H.C.L.M nr.86/2008/M și aprobarea Regulamentului** privind activitatea de ridicare, transport, depozitare, eliberare a vehiculelor cu tracțiune animală, a celor trase sau împinse cu mâna care circulă neregulamentar și a animalelor *abandonate la care nu s-a putut stabili/ identifica proprietarul sau deținătorul, identificate pe domeniul public sau privat al Municipiului Târgu Mureș*

 ***Consiliul local municipal Târgu Mureș, întrunit în ședință ordinară de lucru*,**

 Văzând Referatul de aprobare al Direcției Poliția Locală nr.13682 din 07.11.2019, referitor la **modificarea, completarea H.C.L.M nr.86/2008/M și aprobarea Regulamentului** privind activitatea de ridicare, transport , depozitare și eliberare a vehiculelor cu tracțiune animală / atelajelor, a celor trase sau împinse cu mâna care circulă neregulamentar și a animalelor *abandonate la care nu s-a putut stabili/identifica proprietarul sau deținătorul,identificate pe domeniul public sau privat al Municipiului Târgu Mureș,*

 Ținând cont de dispozițiile art.1 și urm. din Ordonanța Guvernului nr.2/2001, privind regimul juridic al contravențiilor, cu modificările și completările ulterioare,

 Având în vedere prevederile:

 - art.7 lit.h) j), l) din Legea poliției locale nr.155/2010/R , a H.G.nr. 1332/2010, privind aprobarea Regulamentului-cadru de organizare şi funcţionare a poliţiei locale;

 - Legii nr.421/2002, privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale, cu modificările ulterioare;

 - H.G. nr. 156 /2003, pentru aprobarea Normelor metodologice de aplicare a Legii nr. 421/2002 privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale;

 - H.G.nr. 955 din 15 iunie 2004, pentru aprobarea reglementărilor-cadru de aplicare a Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local;

 - art.1 alin.(3) și (4) din Hotărârea Guvernului nr.1061/2008 privind transportul deșeurilor periculoase și nepericuloase pe teritoriul României;

 - art.14 alin.(1) , art.71 alin.(1) și (2), art.96 alin.(2), lit.(c), art.102 alin.(1) pct.16 și art.128 alin.(1) lit.(h) din O.U.G.nr.195/2002 privind circulația pe drumurile publice, republicată, respectiv Hotărârea de Guvern nr.1391/2006, cu modificările și completările ulterioare ;

 În temeiul art.129 alin.(1) și alin.(2) lit.b) – c), alin.(7), lit.g), art.139 alin.(1), art.196 alin.(1) lit.a) din Ordonanța de Urgență a Guvernului nr.57/2019, privind Codul Administrativ,

 **H o t ă r ă ș t e**:

 **Art**.**1**  Se aprobă modificarea, completarea H.C.L.M nr.86/2008/M, **și Regulamentul** - privind activitatea de ridicare, transport, depozitare, eliberare a vehiculelor cu tracțiune animală / atelajelor, a celor trase sau împinse cu mâna care circulă neregulamentar și a animalelor abandonate la care nu s-a putut stabili/ identifica proprietarul sau deținătorul, identificate pe domeniul public sau privat al Municipiului Târgu Mureș, **conform anexei 1**., care face parte integrantă din prezenta hotărâre*.*

 **Art.2.** Prevederile prezentului Regulament se aplică pentru nerespectarea HCLM nr.86/4 sept.2008, cu modificările și completările ulterioare, referitoare la unele măsuri în domeniul circulației vehiculelor cu tracțiune animală în Municipiul Târgu Mureș, ca măsură tehnico – administrativă (indisponibilizare – temporară) alături de sancțiunea amenzii.

 **Art.3**  Contravaloarea operațiunilor- serviciilor de ridicare, transport depozitare și eliberare a vehiculelor cu tracțiune animală precum și a celor trase sau împinse cu mâna se percepe de la proprietarii /utilizatorii- contravenienții identificați, persoane fizice sau juridice, conform Regulamentului care face parte integrantă din prezenta Hotărâre.

 **Art.4.** Cu aducerea la îndeplinire a prezentei Hotărâri se încredințează Serviciul Public Administrația Domeniului Public, Serviciul Public Administraţia Grădinii Zoologice, Serviciul Public de Utilități Municipale prin Serviciul Administrarea Platoului Corneşti, Direcția Poliția Locală și Direcția Economică.

 **Art.** **5** Prezenta hotărâre se înaintează pentru informare Serviciului Rutier din cadrul I.P.J. Mureș.

 **Art.6.** În conformitatecu prevederile art.252 alin.(1) lit.(c) și ale art.255 din O.U.G.nr.57/2019 privind Codul administrativ, precum și ale art.3, alin.(1) din Legea nr.554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

 **Vizat de legalitate**

 **Secretarul Municipiului TârguMureș**

 **Buculei Dianora Monica**

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art.196 și urm.din O.U.G.nr.57/2019**

ANEXA I la H.C.L.M. NR.\_\_\_\_\_\_\_\_\_\_\_

 Regulament

**privind activitatea de ridicare, transport, depozitare , eliberare a vehiculelor cu tracțiune animală / atelajelor, a celor trase sau împinse cu mâna care circulă neregulamentar și a animalelor *abandonate la care nu s-a putut stabili/ identifica proprietarul sau deținătorul, identificate pe domeniul public sau privat al Municipiului Târgu Mureș***

 **Art.1** Operațiunile care fac obiectul prezentului Regulament se aplică vehiculelor cu tracțiune animală/atelajelor, a celor trase sau împinse cu mâna și animalelor *abandonate la care nu s-a putut stabili/ identifica proprietarul sau deținătorul, aflate pe domeniul public sau privat al Municipiului Târgu Mureș, și care determină în principal:*

* circulația în alte zone decât cele stabilite în mod expres prin hotărâre adoptată de autoritatea publică locală;
* congenstionarea sau blocarea circulației;
* punerea în pericol a siguranței traficului rutier și pietonal;

 **Art.3** Operațiunile care fac obiectul prezentului Regulament cu referire expresă la **vehiculele cu tracțiune animală /atelajele sau cele trase sau împinse cu mâna** se vor realiza prin gestiune directă de către Serviciul Public Administrația Domeniului Public, denumit în continuare *operator*.

**Art.4** Operațiunile care fac obiectul prezentului Regulament cu referire expresă la **animalele *abandonate la care nu s-a putut stabili/ identifica proprietarul sau deținătorul, aflate pe domeniul public sau privat al Municipiului Târgu Mureș****,* se vor realiza prin gestiune directă de către Serviciul Public Administrația Domeniului Publicîn colaborare cu Serviciul Public de Utilități Municipale prinAdministraţia Grădinii Zoologice şi Platoului Corneşt *denumiți în continuare operatori.*

 **Cap.II Condiții și reguli generale pentru îndeplinirea măsurilor/ operațiunilor în ceea ce privește vehiculele cu tracțiune animală /atelajele sau cele trase sau împinse cu mâna**.

**Art.5.** Operațiunile de ridicare, transport, depozitare, eliberare și restituirea vehiculelor cu tracțiune animală /atelajele sau cele trase sau împinse cu mâna care circulă în mod ilegal pe domeniul public sau privat al Municipiului Târgu Mureș, presupun următoarele:

 a) Operatorul va gestiona un spațiu de depozitare corespunzător, special amenajat, care să asigure securitatea și posibilitatea recuperării de către contravenient a atelajului în cel mai scurt timp după achitarea contravalorii prestațiilor.Transportul la locul de depozitare se realizează în condiții care exclud deplasarea pe propriile roți a atelajului ridicat. Pe perioada depozitării, vehiculele ridicate se află în paza personalului responsabil cu supravegherea acestora.

 b) Ridicarea vehiculelor cu tracțiune animală se va face în condiții de siguranță, astfel încât, să nu se producă niciun eveniment rutier sau de altă natură și nu se va dispune, sau dacă a fost dispusă nu se va pune în executare în cazul în care în vehicul se află persoane, până la eliberarea acestuia.

 c) Acțiunea de ridicare se va desfășura doar la solicitarea și în prezența agenților constatatori ai Direcției Poliția Locală care, pe lângă procesul verbal de constatare a contravenției vor întocmi și *dispoziția de ridicare***,** conform anexei 1 la prezentul Regulament.

 d) Dispoziția de ridicare va fi însoțită și de mijloace probatorii - planșe fotografice etc. – ale vehiculului cu tracțiune animală executate atât înainte cât și după ridicare – păstrate și arhivate de către Direcția Poliția Locală.

 e) Vehiculele folosite la savârșirea contravențiilor prevazute de prezanta Hotărâre, și pentru care s-a dispus măsura tehnico- administrativă de ridicare ( indisponibilizare temporară) pot fi recuperate de către proprietari în maxim \_\_\_\_\_ zile de la data aplicării sancțiunii, după ce se face dovada proprietății (documente care atestă proprietatea ori deținerea legală a acestuia), a achitării amenzii contravenționale a achitării cheltuielilor de ridicare, de transport și depozitare sau prezentarea unui cerificat de grefă din care să rezulte faptul contestării procesului verbal de contravenție, sens în care, operatorul va întocmi un *proces-verbal de eliberare,* conform anexei 2 la prezentul Regulament.

 f) vehiculele care fac obiectul prezentei hotărâri și pentru care s-a dispus măsura tehnico - administrativă de ridicare potrivit art.2, care nu au fost revendicate în termenul și condițiile prevăzute la alineatul precedent, se valorifică în condițiile prevăzute de Legea nr.421/2002/M *privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale, cu modificările ulterioare, a H.G.nr.156/2003, sau a Ordonanței Guvernului nr.14/2007, republicată, cu modificările și completările ulterioare, pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului*, după caz.

 g) Operatorul nu răspunde de bunurile perisabile aflate în posesia proprietarului și nici de cele lăsate intenționat de către acesta în interiorul vehiculului. Cu referire la acestea, se va întocmi un proces verbal de inventariere care va fi lăsat în grija operatorului și vor putea fi recuperate după achitarea amenzii și a taxelor care se impun, potrivit prezentului Regulament.

 h) În cazul în care proprietarul și-a abandonat calul la locul săvârșirii contravenției, calul va fi transportat de către *operator* în locul special amenajat de autoritatea publică locală - adăpost pentru animalele ridicate/ abandonate pe domeniul public /privat al Municipiului Târgu Mureș.

 i) Dacă în termen de \_\_\_\_\_\_\_\_\_\_ zile lucrătoare, proprietarul nu revendică, calul, în privința acestuia se va urma regimul juridic prevăzut de actele normative invocate la art.5 lit.f) - valorificat în condițiile legii.

 **Cap.III Condiții și reguli generale pentru îndeplinirea măsurilor/ operațiunilor în ceea ce privește** animalele *abandonate la care nu s-a putut stabili/ identifica proprietarul sau deținătorul, aflate pe domeniul public sau privat al Municipiului Târgu Mureș.*

 **Art.6.** (1)Animalele abandonate la care nu s-a putut stabili/ identifica proprietarul sau deținătorul, aflate pe domeniul public sau privat al Municipiului Târgu Mureș vor fi transportate în locuri special amenajate prin grija operatorului și se vor achiziționa pentru această activitate containere și autovehicule pentru transportul animalelor cu finanțare de la bugetul local.

(2) În acest sens, va avea asigurat în permanență un adăpost și furaje/hrană corespunzătoare, personal pregătit pentru transportul, îngrijirea și asistența medicală a animalelor ridicate în condițiile prezentei hotărâri .

 **Art. 7.** Costurile pentruîngrijirea animalelor aflate în adăpostîn funcție de perioadă se stabilesc de către operator, conform tarifelor legale.

 **Art.8. (1 )**Animalele, care nu au fost revendicate în termen de \_\_\_\_\_\_\_ zile și condițiile prevăzute la alineatele precedente, se valorifică în condițiile prevăzute de Legea nr.421/2002/M *privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale, cu modificările ulterioare, a H.G.nr.156/2003, sau a Ordonanței Guvernului nr.14/2007, republicată, cu modificările și completările ulterioare, pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului*, după caz.

 (2) Sumele obținute vor fi virate în contul - operatorilor - pentru acoperirea cheltuielilor efectuate cu operațiunile de ridicare transport și depozitare.

 **Cap.IV Tarifele pentru operațiunile care fac obiectul prezentului regulament sunt următoarele:**

**Art.9** Tarifele care urmează a fi percepute :

a) tariful pentru operațiunea de ridicare și transport vehicule cu tracțiune animală, vehicule trase sau împinse cu mâna /atelaje este de \_\_\_\_\_\_\_lei (cu TVA);

b) tariful de depozitare vehicule cu tracțiune animală, vehicule trase sau împinse cu mâna /atelaje, este de \_\_\_\_\_\_\_\_\_lei /zi;

c) tariful de ridicare și transport pentru caii abandonați/ alte animale \_\_\_\_\_\_;

d) tariful de cazare ( hrană, apă,întreținere) pentru caii abandonați / alte animale \_\_\_\_\_\_lei/zi.

**Art.10**. Plata contravalorii prestației se poate face în numerar la casieria operatorului sau cu ordin de plată în contul deschis de operator.

 **Cap.V. Dispoziții finale**

 **Art.11.** Prezentul Regulament se completează cu O.G.nr.2/2001 /M, privind regimul juridic al contravențiilor și cu alte reglementări legale în domeniu, în vigoare la data aplicării acestuia.